На основу чл.99 и 100. Закона о планирању и изградњи („ Службени гласник РС“, бр.72/2009, 81/2009-испр., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014 и 145/2014), чл.13. Одлуке о грађевинском земљишту у јавној својини града Врања („Сл. гласник града Врања“, бр. 44/16) чл. 32. став 1. тачка 22) и 24) и 193. став 2. Статута града Врања („ Сл.гласник града Врања“, бр. 18/18-пречишћен текст),Скупштина града Врања, на седници одржаној 18.10.2018.године, донела је

**ПРОГРАМ**

**О ДОПУНИ ПРОГРАМА ОТУЂЕЊА ГРАЂЕВИНСКОГ ЗЕМЉИШТА У ЈАВНОЈ СВОЈИНИ ГРАДА ВРАЊА ЗА 2018. ГОДИНУ**

**Члан 1.**

Програм отуђења грађевинског земљишта у јавној својини града Врања за 2018.годину ( у даљем тексту: програм) објављен у „Службеном гласнику града Врања“ бр. 8/2018 допуњује се : у ставу IV, иза редног броја VII , додаје се нови редни број VIII, који гласи:

„VIII локацијa бр.8 (грађевинске парцеле)- у Врањској Бањи

Намена - пословно услужни садржаји - пословање, трговина, угоститељство,услуге, туризам, спорт, изградња спортских објеката, балон сала, хотелских капицета и остали компатибилни садржаји,на основу услова предвиђеним у изменама и допунама Плана генералне регулације Врањска Бања ( „ Сл. Гласник града Врања“ бр. 14/2013 и 24/2018) на потезу улице Краља Петра Првог Ослободиоца, по степену комуналне опремљености налази се у трећој зони.

|  |  |  |  |  |  |
| --- | --- | --- | --- | --- | --- |
| Ред. број | Катастарска парцела | Површина у m² | Катастарска општина | Начин коришћења земљишта | Врста права Обим права |
| 1 | 2743/1 | 63 692 | Врањска Бања | Грађевинско земљиште | својина 1/1 |
| 2 | 2743//4 | 14 960 | Врањска Бања | Грађевинско земљиште | својина 1/1 |
| 3 | 2743/6 | 2 348 | Врањска Бања | Грађевинско земљиште | својина 1/1 |

Одлука ступа на снагу даном објављивања у „Службеном гласнику града Врања“.

**СКУПШТИНА ГРАДА ВРАЊА**

**18.10.2018.године, број: 463-147/2018-10**

**ПРЕДСЕДНИК СКУПШТИНЕ**

**ДејанТричковић, спец.двм**