На основу члана 18 ст. 1 Закона о јавним службама („ Службени гласник РС“ бр. 42/91 и 71/94), чл. 32 ст.1 тач. 9 Закона о локалној самоуправи( „ Сл. гласник бр. РС“ бр. 129/07 и 83/1– др. Закон, 101/16- др.закон и 47/18) чл. 6д став 1 и 2 Одлуке о оснивању Регионалног центра за таленте Врањ ( Службени гласник града Врања бр 26/09 и бр. 25/12-пречишћен текст) чл. 32 ст 1 тач 12 Статута града Врања(„ Службени гласник града Врања“, бр 3/18 – пречишћен текст и 8/18), Скупштина града Врања, на седници одржаној дана 18.10.2018.године, донела је:

**Р Е Ш Е Њ Е**

**О РАЗРЕШЕЊУ ДИРЕКТОРА**

**„РЕГИОНАЛНОГ ЦЕНТРА ЗА ТАЛЕНТЕ“ ВРАЊЕ**

**I**

**Разрешава се** Данијела Стојменовић Трајковић, професор разредне наставе из Врања, функције директора Регионалног центра за таленте, пре истека времена на које је именована, подношењем писане оставке.

**II**

Ступањем на снагу овог Решења престаје да важи Решење о именовању директора „Регионалног центра за таленте“ Врање бр.02-139/2017-10 од 19.07.2017. године.

**III**

Решење ступа на снагу даном доношења и коначно је.

**IV**

Решење објавити у Службеном гласнику града Врања.

**ОБРАЗЛОЖЕЊЕ**

Правни основ за доношење овог Решења садржан је у одредбама чл. 18 ст 1 Закона о јавним службама( Службени гласник РС, бр. 42/91 и 71/94), чл. 32 ст.1 тач.9 и чл. 66 ст 3 Закона о локалној самоуправи„( Сл. гласник бр. РС“ бр. 129/07 и 83/1– др. Закон, 101/16- др.закон и 47/18), чл 32 ст 1 тач.12 Статута града Врања( Службени гласник бр.3/18 – пречишћен текст), који прописују да директора установе, односно директора „Регионалног центра за таленте“ Врање именује и разрешава Оснивач, односно Скупштина града, која у име града врши права Оснивача Центра. Одредбом члана 6д став 1 и 2 Одлуке о оснивању Регионалног центра за таленте Врање ( Службени гласник града Врања бр. 26/09 и 25/12), прописано је да дужност директора Регионалног центра за таленте престаје истеком мандата и разрешењем а у складу са Законом и Статутом Регионалног центра за таленте, чиме оснивач има дискреционо право одлучивања о кадровским променама како би омогућио што боље функционисање Установе и осваривање циљева због којих је установа и основана.

Данијела Стојменовић Трајковић, професор разредне наставе из Врања, поднела је писану оставку на дужности директора регионалног центра за таленте Врање, 17.10.2018.године..

Имајући у виду напред изнето, Комисија за мандатно-имунитетска и административна питања и избор и именовања Скупштине града утврдила је предлог акта о разрешењу Данијеле Стојменовић Трајковић, професора разредне наставе из Врања, функције директора „Регионалног центра за таленте“ Врање, пре истека времена на које је именована, подношењем писане оставке.

На предлог Комисије за мандатно-имунитетска и административна питања и избор и именовања, Скупштина града је одлучила као у изреци овог Решења.

**Поука о правном средству**: Против овог Решења може се поднети тужба Вушем суду у Врању, у року од 30 дана од дана пријема.

**СКУПШТИНА ГРАДА ВРАЊА**

**18.10.2018.године, број: 02-208/2018-10**

**ПРЕДСЕДНИК СКУПШТИНЕ ГРАДА**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: ЗАМ. СЕКРЕТАРА СКУПШТИНЕ**

**Ирена Јовановић**

На основу члана 18 ст. 1 Закона о јавним службама („ Службени гласник РС“ бр. 42/91 и 71/94), чл. 32 ст.1 тач. 9 Закона о локалној самоуправи( „ Сл. гласник бр. РС“ бр. 129/07 и 83/1– др. Закон, 101/16- др.закон и 47/18) чл. 6в Одлуке о оснивању Регионалног центра за таленте Врање (Службени гласник града Врања бр 26/09 и бр. 25/12-пречишћен ) чл. 32 ст 1тач. 12 Статута града Врања(„ Службени гласник града Врања“, бр 3/18 – пречишћен текст), Скупштина града Врања, на седници одржаној дана 18.10.2018.године донела је:

**Р Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**„РЕГИОНАЛНОГ ЦЕНТРА ЗА ТАЛЕНТЕ“ ВРАЊЕ**

**I**

**ИМЕНУЈЕ СЕ** Јасмина Вељковић, професор разредне наставе из Врања за вршиоца дужности директора „Регионалног центра за таленте“ Врање.

**II**

Вршилац дужности директора из члана I овог Решења може обављати ту функцију најдуже годину дана.

**III**

Решење ступа на снагу даном доношења и коначно је.

**IV**

Решење објавити у Службеном гласнику града Врања.

**Образложење**

Правни основ за доношење овог Решења садржан је у одредбама чл. 18 ст 1 Закона о јавним службама ( Службени гласник РС, бр. 42/91 и 71/94), чл. 32 ст.1 тач.9 и чл. 66 ст 3 Закона о локалној самоуправи„( Сл. гласник бр. РС“ бр. 129/07 и 83/1– др. Закон, 101/16- др.закон и 47/18), чл 32 ст 1 тач. 12 Статута града Врања( Службени гласник бр.3/18 – пречишћен текст), који прописују да директора Установе, односно директора Регионалног центра за таленте именује и разрешава Оснивач, односно Скупштина града.Такође одредбом чл. 6в Одлуке о оснивању Регионалног центра за таленте Врање (Службени гласник града Врања бр. 26/09 – пречишћен текст и 25/12), прописано је да Скупштина града може именовати вршиоца дужности директора Регионалног центра за таленте, без предходно спроведеног јавног конкурса, у случају да директору престане дужност пре истека мандата, односно када јавни конкурс за избор директор није успео. Вршилац дужности директора може обављати ту функцију до именовања директора у складу са законом, а најдуже једну годину.

Сагласно поменутој регулативи, Комисија за мандатно-имунитетска и административна питања и избор и именовања Скупштине града, сходно овлашћењима из одредби члана 51 ст.1 тач. 2 Пословника Скупштине града Врања, утврдила је предлог акта о именовању Јасмине Вељковић, професора разредне наставе из Врања за вршиоца дужности директора „Регионалног центра за таленте“ Врање.

На предлог Комисије за мандатно-имунитетска и административна питања и избор и именовања, Скупштина града Врања је одлучила као у изреци овог Решења.

**Поука о правном средству**: Против овог Решења може се поднети тужба Вушем суду у Врању, у року од 30 дана од дана пријема.

**СКУПШТИНА ГРАДА ВРАЊА**

**18.10.2018.године, број: 02-209/2018-10**

**ПРЕДСЕДНИК СКУПШТИНЕ ГРАДА**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: ЗАМ. СЕКРЕТАРА СКУПШТИНЕ**

**Ирена Јовановић**